پاریس ده صلح اوچون کنسرت اویوشتیریلدی
بیرلشگن ملتلر تشکیلاتی بیلیم، مدنیت، تعلیم و تربیه گروهی یونسکو(UNESCO) نینگ پاریس ده گی مرکزی تمان صلح کنسرتی اویوشتیریلدی. "پالمیرا اوچون تینچ لیک" آتی بیلن یولگه قوییلگن کنسرتده ترکیه لیک پیانیستلر حسین سرمت و رویا تانر عین دمده سوریه دن کیلیب ترکیه ده حیات کیچیریب تورگن تامبی جیموک هم اورین آلدی. تامبی جیموک سوریه ده اوروشلرنینگ اوز نهایه سیگه ییتیب باریشینی آرزو قیلگن لیگینی معلوم قیلیب، بیر موزیکچی اوله راق دنیاگه صلح پیغامی بیرماقچی میز، دیدی.
ترکیه جمهور رئیسی رجب طیب ایردوغان همکارلیگی بیلن ترکیه وطنداش لیگی گه آلینگن اوشبو یاش صنعتکار ترک اوله راق کنسرتلرگه قتنشگن لیگیم اوچون خرسند من، دیدی. ترکیه نینگ یونسکو نماینده سی حسین آونی بوتسالی شدتنی اوز ایچیگه آلگن افراطی حرکت لر دنیا و مدنیتلرنی تهدید قیلیب بارماقده دیر. انسان لیککه قره ته اویوشتیریلیب تورگن اوشبو هجوم لرنینگ تیزلیکده توخته تیلیشی کیره ک دیر، دیدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
